CELEX: 32005R1275
Language: mt
Date: 2005-07-26 00:00:00
Title: 1275/2005/KE: Regolament tal-Kunsill (KE) Nru 1275/2005 tas- 26 ta’ Lulju 2005 li jemenda r-Regolament (KE) Nru 2268/2004 li jimponi dazju anti dumping definittiv fuq importazzjonijiet ta’ tungsten carbide u fused tungsten carbide li joriġinaw mir-Repubblika Popolari taċ-Ċina

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  257
               
            REGOLAMENT TAL-KUNSILL (KE) Nru 1275/2005
      tas-26 ta’ Lulju 2005 li
      jemenda r-Regolament (KE) Nru 2268/2004 li jimponi dazju anti dumping definittiv fuq importazzjonijiet ta’ tungsten carbide u fused tungsten carbide li joriġinaw mir-Repubblika Popolari taċ-Ċina
      IL-KUNSILL TA’ L-UNJONI EWROPEA,
      Wara li kkunsidra t-Trattat li jistabilixxi l-Komunità Ewropea,
      Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi li m’humiex membri tal-Komunità Ewropea (1) (“ir-Regolament bażiku”), u b’mod partikolari l-Artikolu 11(3) tiegħu,
      Wara li kkunsidra l-proposta sottomessa mill-Kummissjoni wara li kkonsulta lill-Kumitat Konsultattiv,
      Billi:
      A.   MIŻURI FIS-SEĦĦ
      
                  (1)
               
               
                  Bir-Regolament (KE) Nru 771/98 (2) il-Kunsill impona dazju anti-dumping definittiv ta’ 33 % fuq importazzjonijiet ta’ tungsten carbide u fused
                     tungsten carbide li joriġinaw fir-Repubblika Popolari taċ-Ċina (“RPĊ”). Wara reviżjoni t’għeluq, id-dazju reġa’ ġie impost bir-Regolament (KE) Nru. 2268/2004 (3).
               
            B.   INVESTIGAZZJONIJIET PREŻENTI
      
                  (2)
               
               
                  Waqt li l-imsemmija reviżjoni ta’ l-għeluq kienet għaddejja, il-Kummissjoni rċeviet talba għal reviżjoni interim, skond l-Artikolu 11(3) tar-Regolament bażiku. It-talba kienet magħmula mill-Assoċjazzjoni Ewropea tal-Metalli (Eurometaux) (“l-applikant”) f’isem tliet produtturi, li flimkien kienu jirrappreżentaw proporzjon (iktar minn 80 %) tal-produzzjoni tal-Komunità ta’ tungsten carbide u ta’ fused
                     tungsten carbide. L-applikant allega li fis-suq feġġ tip ġdid ta’ prodott li jaqa’ fl-iskop tal-prodott tal-miżuri eżistenti tat-tungsten carbide u ta' fused
                     tungsten carbide. L-applikant allega li t-tip ġdid tal-prodott kellu l-istess karatteristiċi fiżiċi u kimiċi bażiċi u użu finali bħall-prodott kopert mill-miżuri fis-seħħ. F’dawn iċ-ċirkostanzi, l-applikant allega li kemm il-prodott kopert bil-miżuri fis-seħħ kif ukoll it-tip ġdid tal-prodott għandhom għalhekk jiġu kkunsidrati bħala prodott uniku u l-miżuri fis-seħħ għandhom japplikaw ukoll għal importazzjonijiet tat-tip tal-prodott il-ġdid.
               
            
                  (3)
               
               
                  Wara li ġie deċiż, wara konsultazzjoni mal-Kumitat Konsultattiv, li kienet teżisti evidenza suffiċjenti għall-bidu ta’ reviżjoni temporanja parzjali, il-Kummissjoni, fil-31 ta’ Marzu 2004, bdiet investigazzjoni skond l-Artikolu 11(3) tar-Regolament bażiku (4). L-investigazzjoni kienet limitata fl-iskop tad-definizzjoni tal-prodott soġġett għall-miżuri fis-seħħ, sabiex ikun stmat il-bżonn għall-emenda ta’ l-iskop tal-miżuri fis-seħħ.
               
            
                  (4)
               
               
                  Il-perijodu ta’ investigazzjoni (“IP”) kien ikopri l-perijodu mill-1 ta’ Jannar 2003 sal- 31 ta’ Diċembru 2003.
               
            
                  (5)
               
               
                  Il-Kummissjoni infurmat lill-produtturi tal-Komunità applikanti kif ukoll lill-importaturi kollha tal-Komunità magħrufa, lill-utenti kollha tal-Komunità magħrufa u lill-esportaturi kollha magħrufa fir-RPĊ bil-bidu tar-reviżjoni.
               
            
                  (6)
               
               
                  Il-Kummissjoni tablet informazzjoni mill-partijiet kollha msemmija hawn fuq u mingħand dawk il-partijiet l-oħra li għamlu lilhom infushom magħrufa fil-limitu taż-żmien indikat fl-avviż tal-bidu ta’ l-investigazzjoni. Il-Kummissjoni tat ukoll l-opportunità lill-partijiet interessati biex iwasslu bil-miktub l-opinjonijiet tagħhom u biex jitolbu smigħ.
               
            
                  (7)
               
               
                  Ebda tweġiba għall-kwestjonarju ma waslet mingħand l-importaturi, in-negozjanti u l-esportaturi. Madankollu, il-ħames esportaturi ewlenin tat-tungsten carbide u tal-fused tungsten carbide għamlu kummenti bil-miktub.
               
            
                  (8)
               
               
                  It-tliet kumpaniji ta’ l-industrija tal-Komunità li ġejjin wieġbu għall-kwestjonarju mibgħut mill-Kummissjoni:
                  
                              —
                           
                           
                              H.C. Starck GmbH, il-Ġermanja
                           
                        
                              —
                           
                           
                              Wolfram Bergbau- und Hütten-GmbH, l-Awstrija
                           
                        
                              —
                           
                           
                              Eurotungstène Poudres S.A. Franza.
                           
                        
            
                  (9)
               
               
                  Is-seba’ utenti fl-UE li ġejjin wieġbu ukoll il-kwestjonarju:
                  
                              —
                           
                           
                              Boart Longyear, GmbH & Co KG, il-Ġermanja
                           
                        
                              —
                           
                           
                              Ceratizit S.à.r.l., il-Lussumburgu
                           
                        
                              —
                           
                           
                              Ceratizit GmbH, il-Ġermanja
                           
                        
                              —
                           
                           
                              F.I.L.M.S. s.p.a., l-Italja
                           
                        
                              —
                           
                           
                              MISCELE s.r.l, l-Italja
                           
                        
                              —
                           
                           
                              Harditalia s.r.l., l-Italja
                           
                        
                              —
                           
                           
                              TRIBO Hartmetall GmbH, il-Ġermanja.
                           
                        
            Ċ.   PRODOTT KONĊERNAT
      
                  (10)
               
               
                  Il-prodott konċernat kif imfisser fir-regolament li jimponi l-miżuri fis-seħħ, huwa t-tungsten carbide u l-fused
                     tungsten carbide li joriġina mill-RPĊ u li jaqa’ taħt il-kodiċi NM 2849 90 30. It-tnejn huma komposti tal-karbon u t-tungsten prodotti bi trattament bis-sħana (karburizzazzjoni fl-ewwel każ, fużjoni fit-tieni). Iż-żewġ prodotti huma prodotti intermedji, użati bħala materjali ta’ tqegħid fil-manifattura ta’ komponenti ta’ metall iebes bħalma huma l-għodda tal-qtugħ tas-“iiii” u ta’ komponenti li jifilħu ħafna, f’kisi li jiflaħ għall-grif, u f’golji għat-tħaffir taż-żejt u f’għodod tal-minjieri kif ukoll f’forom u ponot għall-iddisinjar u l-għoti ta’ forom għall-metalli.
               
            D.   RIŻULTATI TA’ L-INVESTIGAZZJONI
      1.   Kumment preliminari
      
                  11)
               
               
                  L-esportaturi sostnew fil-kummenti bil-miktub tagħhom li l-bidu ta’ din l-investigazzjoni kien “inkonsistenza legali”, u, għalhekk, huma ma weġbux għall-kwestjonarju mibgħut lilhom mill-Kummissjoni. Fl-opinjoni tagħhom, l-allegazzjoni tat-tip ta’ prodott ġdid li feġġ fis-suq ma setgħetx tkun investigata fl-ambitu ta’ reviżjoni limitata għall-iskop tal-prodott konċernat taħt l-Artikolu 11(3) tar-Regolament bażiku, iżda madankollu teħtieġ investigazzjoni ta’ anti-dumping sħiħa taħt l-Artikolu 5 tar-Regolament bażiku. Madankollu, l-istess skop tar-reviżjoni kurrenti huwa li jiġi vvalutat jekk it-tip tal-prodott il-ġdid u l-prodott soġġett għall-miżuri eżistenti għandhomx jiġu kkunsidrati bħala l-prodott konċernat, jiġifieri, jekk it-tnejn għandhomx l-istess karatteristiċi u użu finali u għalhekk jistgħux jitqiesu bħala prodott wieħed u singlu. Din il-valutazzjoni tista’ biss issir fil-kuntest ta’ reviżjoni tal-miżuri eżistenti dwar l-importazzjonijiet tal-prodott konċernat. Kwalunkwe investigazzjoni taħt l-Artikolu 5 tar-Regolament bażiku tista’ tkun ikkunsidrata biss għal prodott differenti. Għalhekk, it-talba magħmula mill-esportaturi ma tistax tkun valida u għandha tiġi rifjutata. Ta’ min wieħed jinnota li n-nuqqas ta’ koperazzjoni ta’ l-esportaturi konċernati rriżulta f’nuqqas ta’ ċerta informazzjoni rilevanti u wassal għall-użu ta’ informazzjoni disponibbli fl-applikazzjoni ta’ l-Artikolu 18 tar-Regolament bażiku.
               
            2.   Tip ta’ prodott ġdid
      
                  (12)
               
               
                  It-tip ta’ prodott il-ġdid huwa prinċipalment kostitwit mill-prodott soġġett għall-miżuri eżistenti li jitħallat ma’ perċentwal żgħir ta’ trab metalliku ieħor (l-iktar kobalt, madankollu trab ieħor metalliku bħal nikil, kromju u komponenti oħra, skond il-karatteristiċi speċifiċi meħtieġa, jista’ ukoll jitħallat mal-prodott konċernat). Fil-preżent, dan it-tip ta’ prodott ġdid huwa ikklassifikat taħt il-kodiċi NM 3824 30 00, subintestatura deskritta bħala “carbides tal-metall mhux agglomerati mħallta flimkien jew ma’ legaturi metalliċi”, li jikkonsisti f’firxa ta’ taħlitiet, fi stadji differenti ta’ pproċessar. L-istess bħal fil-każ tal-prodott soġġett għall-miżuri eżistenti (ara l-premessa (10)), it-tip tal-prodott il-ġdid huwa prodott intermedjarju, użat bħala materjal ta’ tqegħid fil-manifattura ta’ komponenti tal-metall iebsin.
               
            3.   Tqabbil bejn il-prodott soġġett għall-miżuri eżistenti u t-tip tal-prodott il-ġdid:
      
                  (13)
               
               
                  Sabiex jiġi vvalutat jekk it-tip tal-prodott il-ġdid għandux ikun ikkunsidrat bħala l-prodott konċernat u għalhekk jaqax fl-ambitu ta’ l-iskop tal-miżuri eżistenti, ġie eżaminat jekk it-tip tal-prodott il-ġdid u l-prodott soġġett għall-miżuri eżistenti għandhomx l-istess karatteristiċi kimiċi u fiżiċi u użu finali. Ġie eżaminat ukoll kif l-utenti tal-Komunità osservaw it-tip tal-prodott il-ġdid.
               
            (a)   Karatteristiċi fiżiċi u kimiċi
      
                  (14)
               
               
                  It-tip tal-prodott il-ġdid, kif spjegat hawn fuq fil-premessa (12), huwa prodott intermedjarju, li jikkonsisti mill-prodott soġġett għall-miżuri eżistenti, imħallat sempliċement ma’ trab metalliku ieħor.
               
            
                  (15)
               
               
                  L-investigazzjoni wriet li taħlit sempliċi tal-prodott soġġett għall-miżuri eżistenti ma’ trab metalliku ma jbiddilx il-karatteristiċi tal-prodott soġġett għall-miżuri eżistenti. Waqt li huwa veru li t-tip tal-prodott il-ġdid huwa kemmxejn differenti fl-istruttura mill-prodott soġġett għall-miżuri eżistenti minħabba ż-żieda ta’ ammont żgħir ta’ kobalt, kien stabbilit li ż-żewġ prodotti għandhom l-istess karatteristiċi fiżiċi u kimiċi u jsegwu eżattament l-istess stadji ta’ l-ipproċessar li jwasslu għal użu finali identiku. Tassew, huwa biss fl-istadji ta’ l-ipproċessar segwenti (ara wkoll il-premessa (18)), li per eżempju, il-kobalt iservi bħala legatur, jiġifieri biex jassigura l-għaqid tal-komponenti mdaħħla mħallta b’attenzjoni. Huwa biss minn dak l-istadju li jinkisbu karatteristiċi fiżiċi u kimiċi ġodda (ara wkoll il-premessa (24)). Ġie stabbilit ukoll li — b’mod simili għaż-żieda tal-kobalt — iż-żieda sempliċi ta’ sustanzi oħra, per eżempju tan-nikil, il-kromju, u/jew komponenti oħra, ma tibdilx, sempliċement minħabba s-sustanzi nfushom, il-karatteristiċi tal-prodott soġġett għall-miżuri eżistenti. Iż-żieda ta’ dawn is-sustanzi l-oħra fl-istadju tat-tħin tiddependi fuq il-karatteristiċi speċifiċi meħtieġa (ara premessa (18)).
               
            
                  (16)
               
               
                  Barra minn hekk, instab li l-ebda produttur tal-Komunità ma jimmanifattura t-tip tal-prodott il-ġdid.
               
            
                  (17)
               
               
                  Bħala konsegwenza ta’ dan, ma hemm ebda differenza fiżika u kimika bejn it-tip tal-prodott il-ġdid u l-prodott soġġett għall-miżuri eżistenti.
               
            (b)   Użi finali
      
                  (18)
               
               
                  Kemm il-prodott soġġett għall-miżuri eżistenti kif ukoll it-tip tal-prodott il-ġdid jidħlu fl-istess stadju tal-katina tal-produzzjoni tat-tungsten. Bħall-prodott soġġett għall-miżuri eżistenti, it-tip tal-prodott il-ġdid jeħtieġ li jkun mitħun bir-reqqa (flimkien ma’ addittivi metalliċi jew tal-carbide oħra u legaturi organiċi) u mfarrak b’vakum jew imnixxef bi sprej (formazzjoni ta’ frak omoġenji) qabel ma jilħaq l-istat ta’ trab “lest għat-tħin”. Trab lest għat-tħin huwa l-prekursur għall-produzzjoni ta’ komponenti tal-metall iebes (prodott finali milħuq bl-ippressar u t-tixrib, jiġifieri iffurmar f’temperaturi għoljin) fejn it-trab metalliku miżjud finalment isir attiv bħala matriċi legatriċi. Kemm il-prodott soġġett għall-miżuri eżistenti kif ukoll it-tip tal-prodott il-ġdid għalhekk iridu jkunu trasformati, permezz ta’ proċess simili, fi prodott lest għall-ippressar. It-trab lest għall-ippressar irid jikkorrispondi għal ħtiġiet ta’ kompożizzjoni tassew speċifiku minn konsumaturi, jiġifieri, l-industrija tal-minjieri, ta’ l-iffurmar tal-metalli u tal-kisi tal-metalli.
               
            
                  (19)
               
               
                  Minn dan joħroġ li l-prodott soġġett għall-miżuri eżistenti u t-tip tal-prodott il-ġdid it-tnejn jidħlu esklussivament fl-istess stadju tal-katina tal-produzzjoni u li s-sempliċi żieda ta’ ammont żgħir ta’ kobalt jew ta’ kwalunkwe sustanza oħra msemmija fil-premessa (15) ma tibdilx il-karatteristiċi tal-prodott soġġett għall-miżuri eżistenti. Kollha jservu l-istess użu finali, jiġifieri, iridu jiġu pproċessati aktar.
               
            (c)   Perċezżjoni ta’ l-utent
      
                  (20)
               
               
                  L-utenti tal-prodott konċernat huma prinċipalment produtturi żgħar ta’ firxa wiesgħa ta’ komponenti tal-metall iebes. Il-ftit utenti koperanti ikkonfermaw is-sejbiet hawn fuq imsemmija, jiġifieri li kemm il-prodott soġġett għall-miżuri eżistenti kif ukoll it-tip tal-prodott il-ġdid huwa pproċessat fis-suq ta’ l-UE.
               
            
                  (21)
               
               
                  L-investigazzjoni wriet ukoll li numru limitat ta’ utenti, li minnhom, wieħed biss ikkopera kompletament, impurtaw it-tip tal-prodott il-ġdid mill-RPĊ. L-utent koperanti stqarr li t-tip tal-prodott il-ġdid kien użat eżattament għall-istess skopijiet bħall-prodott soġġett għall-miżuri eżistenti.
               
            
                  (22)
               
               
                  Minħabba s-sejba li t-tip tal-prodott il-ġdid impurtat mill-RPĊ huwa applikat għall-istess skopijiet tal-prodott soġġett għall-miżuri eżistenti, jista’ jkun ikkunsidrat li l-utenti ma jarawx id-differenza bejn iż-żewġ prodotti.
               
            (d)   Distinzjoni bejn it-tip tal-prodott il-ġdid u prodotti oħra fil-kodiċi NM 3824 30 00
      
                  (23)
               
               
                  It-tip tal-prodott il-ġdid jaqa’ taħt l-istess kodiċi NM bħala trabijiet lesti għall-ippressar, viz. kodiċi NM 3824 30 00, jiġifieri prodott ipproċessat aktar.
               
            
                  (24)
               
               
                  Biex issir distinzjoni bejn it-tip ta’ prodott il-ġdid u trabijiet lesti għall-ippressar taħt il-kodiċi NM 3824 30 00, jistgħu jiġu applikati l-kriterji li ġejjin: l-aspett makroskopiku, id-daqs tal-frak, u l-kompożizzjoni kimika u l-karatteristiċi tal-fluss. Rigward l-aspett makroskopiku, hemm differenza ċara fid-dehra. Il-frak tat-tip ta’ prodott il-ġdid ma jidhirx jekk mhux b’xi stument, waqt li l-frak ta’ trabijiet lesti għall-ipproċessar jidhru. Rigward il-kompożizzjoni kimika, kuntrarju għat-tip ta’ prodott il-ġdid, kull farka tat-trabijiet lesti għall-ippressar hija kostitwita minn tixrid definit sewwa u omoġenju tal-komponenti kimiċi kollha. Barra minn hekk, il-forma tal-farka tat-tip tal-prodott il-ġdid hija irregolari, waqt li l-forma tal-frak tat-taħlitiet l-oħra hija sferika. Fl-aħħarnett, it-tip tal-prodott il-ġdid għandu karatteristiċi tal-fluss tassew dgħajfa, waqt li t-trab “lest għall-ippressar” għandu fluss liberu u għandu kompożizzjoni omoġenja. In-nuqqas ta’ fluwidità jista’ jitkejjel u jkun stabbilit bl-użu ta’ lenbut kalibrat per eżempju, il-miter tal-fluss HALL skond l-istandard 4490 ta’ l-ISO.
               
            (e)   Konklużjoni
      
                  (25)
               
               
                  L-investigazzjoni wriet li l-allegat tip ta’ prodott il-ġdid huwa fundamentalment l-istess bħall-prodott soġġett għall-miżuri eżistenti. Iż-żieda ta’ trab metalliku kif deskritt fil-premessa (15) ma tbiddilx il-karatteristiċi u l-użu tiegħu.
               
            
                  (26)
               
               
                  Fuq il-bażi ta’ dawn ir-riżultati, u b’mod partikolari minħabba li ż-żewġ prodotti għandhom prinċipalment l-istess kompożizzjoni fiżika u kimika, u billi l-istess applikazzjonijiet huma similarment innotati minn utenti, huwa kkunsidrat li l-prodott soġġett għall-miżuri eżistenti u t-tip ta’ prodott il-ġdid huma prodott wieħed. Jiġifieri, il-prodott ta’ l-aħħar huwa “prodott simili” għall-ewwel wieħed skond it-tifsira ta’ l-Artikolu 1(4) tar-Regolament bażiku.
               
            E.   MIŻURI
      
                  (27)
               
               
                  Minħabba dawn is-sejbiet imsemmija hawn fuq, huwa kkunsidrat xieraq li jkun iċċarat li l-miżuri anti-dumping eżistenti dwar il-prodott konċernat ikopru wkoll it-tip ta’ prodott il-ġdid importat fil-preżent taħt il-kodiċi NM ex 3824 30 00,
               
            ADOTTA DAN IR-REGOLAMENT:
      Artikolu 1
      Artikolu 1 (1) tar-Regolament (KE) Nru 2268/2004 għandu jiġi sostitwit b’li ġej:
      
         “1.   Dazju anti-dumping definittiv huwa b'dan impost fuq l-importazzjonijiet tat-tungsten carbide, tungsten carbide imħallat sempliċement ma’ trab metalliku u fused
            tungsten carbide li joriġinaw fir-Repubblika Popolari taċ-Ċina, li jaqgħu taħt il-kodiċi NM Nri. 2849 90 30 u ex 3824 30 00 (*) (kodiċi TARIC 3824300010).
      
      Artikolu 2
      Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
         Magħmul fi Brussell, 26 ta’ Lulju 2005.
         
            
               Għall-Kunsill
            
            
               Il-President
            
            J. STRAW
         
      
      
         (1)  ĠU L 56, 6.3.1996, p. 1. Regolament kif l-aħħar emendat mir-Regolament (KE) Nru 461/2004 (ĠU L 77, 13.3.2004, p. 12).
      
         (2)  ĠU L 111, 9.4.1998, p. 1.
      
         (3)  ĠU L 395, 31.12.2004, p. 56.
      
         (4)  ĠU C 81, 31.3.2004, p. 8.